钦定古今图书集成/历象汇编/乾象典/第077卷 > 性理会通 > 《霹雳引》楚商梁
## 钦定古今图书集成/历象汇编/乾象典/第077卷 > 性理会通 > 《霹雳引》楚商梁

《琴苑要录》曰：《霹雳引》，楚商梁之所作也。商梁出游九皋之泽，览渐水之台，引罘罝周于荆山，临曲池而渔。疾风霣雹，雷电奄冥，大水四起，霹雳下臻，矍然而惊。其仆曰：“孤虚设张，八宿相望，荧惑干角，五星失行。此国之大变也。君其返国矣。” 于是商梁返室，援琴叹之，韵声激发，象霹雳之声，故曰《霹雳引》楚。商梁老或云：“楚庄王也。” 声之误耳。

疾雨盈河，霹雳下臻。洪水浩浩，滔厥天铿。隆愧隐
隐阗阗，国将亡兮丧厥年。